Samuel Goldwyn
Samuel Goldwyn(rođen kao Szmuel Gelbfisz, na jidišu  שמואל גלבפֿיש‎, Varšava, 17. kolovoza 1879. - Los Angeles, 31. siječnja 1974.), američki filmski producent, poljskožidovskog podrijetla.

Godine 1914. osnovao je prvu kompaniju za produkciju filmova koja se razvila u golemo poduzeće Metro-Goldwyn-Mayer u Hollywoodu, a u kojem su se afirmirale sve glavne zvijezde nijemog i zvučnog filma. 

Bio je dvaput oženjen. Prvi put s Blanche Lasky (1910.-1915.) od koje se rastavio i s kojom je imao jedno dijete. Drugi put se oženio s glumicom Frances Howard s kojom je bio u braku od 1925. do svoje smrti 1974. godine. S njome je imao jedno dijete.

Pokopan je u spomen parku Forest Lawn u Glendaleu u Kaliforniji.

Vanjske veze 
 American Masters: Sam Goldwyn
 Filmografija na IMDb

Američki filmski producenti
Dobitnici i dobitnice nagrade Cecil B. DeMille